text: Punktering udløste alvorlig ulykke
  13 maj 2014 kl. 04.57
  En punktering udløste natten til trsdag en alvorlig trafik-ulykke på hovedvej 11 nord for Varde. De to implicerede bilister blev begge livsfarligt kvæstet.
  - Så vidt vi kan vurdere det tirsdag morgen, er en bil punkteret og forsøger i meget lav hastighed at nå ind på en nærliggende rasteplads, og bliver overset og påkørt bagfra af en anden bil, siger vagtchef Jan Stokholm fra Syd- og Sønderjyllands Politi.
  Politiet fik anmeldelsen om ulykken klokken 02.40. De to livsfarlige kvæstede er de implicerede bilers førere - en mand og en kvinde.
  Hovedvej 11 var spærret under oprydningen, der varede helt frem kor før kl. seks her til morgen.
  